《东庄逸兴卷为衍圣孔公弘泰题》
明代·程敏政

一庄遥在杏坛东，胜地相传鲁泮宫。鱼鹿性贪林壑美，楼台清出市尘空。

携壶客访看花处，步屧诗成问稼中。蔬水解忘人爵贵，舞雩千古自春风。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。